**Št. javnega naročila: JN 18-2025**

**Datum: 20.8.2025**

**Zadeva: 4304-12/2025**

|  |
| --- |
| RAZPISNA DOKUMENTACIJA  **za oddajo javnega naročila po postopku:**  **Naročilo male vrednosti** |

**Predmet javnega naročila:**

**OBNOVA PETIH OBČINSKIH STANOVANJ - PONOVITEV**

**VSEBINA RAZPISNE DOKUMENTACIJE:**

1. Povabilo k oddaji ponudbe
2. Navodila ponudnikom za izdelavo ponudbe s prilogami (obrazci, izjave in vzorci)
3. Ponudbeni predračun (popis del)
4. Projektna dokumentacija (točka B.II.2.)
5. Vzorec pogodbe
6. Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI

Kazalo

[A. Povabilo k oddaji ponudbe 5](#_Toc203473743)

[1. Povabilo 5](#_Toc203473744)

[2. Osnovni podatki o javnem naročilu 5](#_Toc203473745)

[*2.1.* *Naročnik* 5](#_Toc203473746)

[*2.2.* *Predmet javnega naročila* 5](#_Toc203473747)

[*2.3.* *Vrsta postopka* 5](#_Toc203473748)

[*2.4.* *Viri sredstev* 5](#_Toc203473749)

[*2.5.* *Kratek opis javnega naročila* 5](#_Toc203473750)

[*2.6.* *Način oddaje javnega naročila* 5](#_Toc203473751)

[3. Rok za postavljanje vprašanj, oddaja in odpiranje ponudb 6](#_Toc203473752)

[*3.1.* *Rok za postavljanje vprašanj* 6](#_Toc203473755)

[*3.2.* *Rok za oddajo ponudbe* 6](#_Toc203473756)

[*3.3.* *Odpiranje ponudb* 6](#_Toc203473757)

[4. Veljavnost ponudb in sodelovanje 6](#_Toc203473758)

[*4.1.* *Veljavnost ponudbe* 6](#_Toc203473761)

[*4.2.* *Sodelovanje* 6](#_Toc203473762)

[5. Kontaktna oseba naročnika 7](#_Toc203473763)

[B. Navodila za izdelavo ponudbe 8](#_Toc203473764)

[I. Vsebina ponudbe 8](#_Toc203473765)

[1. Obvezni deli ponudbe 8](#_Toc203473766)

[2. Dokazila o izpolnjevanju pogojev, ki jih ponudnik predloži na poziv naročnika 8](#_Toc203473767)

[II. Opredelitev javnega naročila 10](#_Toc203473768)

[1. Roki za izvedbo javnega naročila 10](#_Toc203473769)

[2. Opis predmeta javnega naročila 10](#_Toc203473770)

[3. Način izvajanja del 10](#_Toc203473771)

[4. Način obračuna del in dinamika izvajanja plačil 10](#_Toc203473772)

[5. Garancijska doba 11](#_Toc203473773)

[6. Posebnosti, ki jih mora upoštevati ponudnik pri pripravi ponudbe 11](#_Toc203473774)

[III. Navodila za izdelavo ponudbe – predmetno JN 12](#_Toc203473775)

[1. Ponudbeni obrazci 12](#_Toc203473776)

[*1.1.* *Obrazec »Ponudba«* 12](#_Toc203473777)

[*1.2.* *Ponudbeni predračun* 12](#_Toc203473778)

[2. Pogoji in dokazila 12](#_Toc203473779)

[*2.1.* *Razlogi za izključitev* 12](#_Toc203473781)

[*2.2.* *Poklicna sposobnost ponudnika* 15](#_Toc203473782)

[*2.3.* *Ekonomska in finančna sposobnost ponudnika* 15](#_Toc203473783)

[*2.4.* *Tehnična in strokovna sposobnost ponudnika* 16](#_Toc203473784)

[3. Finančna zavarovanja (garancije) 17](#_Toc203473785)

[4. Merilo za izbor izvajalca 19](#_Toc203473786)

[IV. Navodila za izdelavo ponudbe – splošni del 20](#_Toc203473787)

[1. Način predložitve ponudbe 20](#_Toc203473788)

[*1.1.* *Način oddaje* 20](#_Toc203473789)

[*1.2.* *Umik, zamenjava ali sprememba ponudbe* 20](#_Toc203473790)

[*1.3.* *Dopustnost dopolnjevanja oz. pojasnjevanja ponudb* 20](#_Toc203473791)

[*1.4.* *Računske napake* 21](#_Toc203473792)

[*1.5.* *Popravni mehanizem* 21](#_Toc203473793)

[2. Jezik, oblika in vsebina ponudbe 21](#_Toc203473794)

[*2.1.* *Jezik ponudbe* 21](#_Toc203473795)

[*2.3.* *Vsebina ponudbe in način oddaje posameznih delov ponudbe* 21](#_Toc203473796)

[*2.4.* *Žigosanje dokumentacije* 24](#_Toc203473797)

[*2.5.* *Veljavnost dokumentov* 24](#_Toc203473798)

[*2.6.* *Dokazila tujih ponudnikov* 24](#_Toc203473799)

[*2.7.* *Preverjanje predloženih izjav in podatkov* 24](#_Toc203473800)

[*2.8.* *Nedopustno spreminjanje razpisne dokumentacije* 24](#_Toc203473801)

[*2.9.* *Stroški priprave ponudbe* 24](#_Toc203473802)

[3. Skupna ponudba 25](#_Toc203473803)

[4. Podizvajalci 25](#_Toc203473804)

[5. Uporaba zmogljivosti drugih subjektov 26](#_Toc203473805)

[6. Določbe ZIntKP 26](#_Toc203473806)

[*6.1.* *Nepovezanost* 27](#_Toc203473807)

[*6.2.* *Podatki o lastništvu* 27](#_Toc203473808)

[*6.3.* *Protikorupcijska klavzula* 27](#_Toc203473809)

[7. Varstvo osebnih podatkov 27](#_Toc203473810)

[8. Pridobitev razpisne dokumentacije in zastavljanje vprašanj 27](#_Toc203473811)

[*8.1.* *Pridobitev razpisne dokumentacije* 27](#_Toc203473812)

[*8.2.* *Pojasnjevanje razpisne dokumentacije* 28](#_Toc203473813)

[9. Dopolnitev in sprememba razpisne dokumentacije 28](#_Toc203473814)

[10. Ponudbena cena, plačilni pogoji in način obračuna del 28](#_Toc203473815)

[*10.1.* *Ponudbena cena* 28](#_Toc203473818)

[*a)* *Ponudbena cena – vsebina in oblikovanje* 28](#_Toc203473819)

[*b)* *Fiksnost cen* 28](#_Toc203473820)

[*c)* *Popusti (rabati)* 28](#_Toc203473821)

[*d)* *Davek na dodano vrednost* 29](#_Toc203473822)

[*e)* *Spreminjanje vsebine ponudbe* 29](#_Toc203473823)

[*f)* *Drugo* 29](#_Toc203473824)

[*g)* *Neobičajno nizka ponudba* 29](#_Toc203473825)

[*10.2.* *Plačilni pogoji* 29](#_Toc203473826)

[11. Finančna zavarovanja - splošno 29](#_Toc203473827)

[*11.1.* *Denarni depozit* 30](#_Toc203473830)

[*11.2.* *Zavarovanje z izvršnico* 30](#_Toc203473831)

[*11.3.* *Zavarovanje z garancijo banke ali zavarovalnice* 30](#_Toc203473832)

[*11.4.* *Zavarovanje z zadržanjem sredstev* 31](#_Toc203473833)

[12. Evidenca ponudnikov z negativnimi referencami pri naročniku 31](#_Toc203473834)

[13. Izključitveni kriteriji 31](#_Toc203473835)

[14. Odločitev in obvestilo o oddaji javnega naročila 32](#_Toc203473836)

[*14.1.* *Odločitev* 32](#_Toc203473839)

[*14.2.* *Obvestilo* 32](#_Toc203473840)

[15. Sklenitev pogodbe in sprememba pogodbe 32](#_Toc203473841)

[*15.1.* *Sklenitev pogodbe* 32](#_Toc203473844)

[*15.2.* *Ničnost pogodbe* 32](#_Toc203473845)

[*15.3.* *Sprememba pogodbe brez novega postopka* 32](#_Toc203473846)

[*15.4.* *Sprememba pogodbe s postopkom s pogajanji brez predhodne objave* 32](#_Toc203473847)

[*15.5.* *Negativne reference* 33](#_Toc203473848)

[16. Zaupnost podatkov in postopka 33](#_Toc203473849)

[17. Pravno varstvo 33](#_Toc203473850)

# Povabilo k oddaji ponudbe

## Povabilo

Na podlagi 56. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 - ZNUNBZ, 158/22 - ZNPOVCE, 28/23, 88/23 - ZOPNN-F, 95/23 - ZIUOPZP, 131/23 - ZORZFS, Uradni list Evropske unije, št. 1611/23, 1611/23; v nadaljevanju ZJN-3) v zvezi z 66. členom ZJN-3 ter drugo zakonodajo navedeno v tem povabilu naročnik vabi vse zainteresirane ponudnike, da oddajo svojo pisno ponudbo v skladu s predmetno razpisno dokumentacijo.

**Od ponudnika se pričakuje, da bo skrbno pregledal vso razpisno dokumentacijo.**

**Z oddajo ponudbe ponudnik potrjuje vsebino te razpisne dokumentacije in sprejema pogoje opredeljene v razpisni dokumentaciji.**

## Osnovni podatki o javnem naročilu

### *Naročnik*

Naročnik javnega naročila je Občina Brežice, Cesta prvih borcev 18, 8250 Brežice (v nadaljevanju: naročnik).

### *Predmet javnega naročila*

**Obnova petih občinskih stanovanj.**

### *Vrsta postopka*

Naročilo male vrednosti.

### *Viri sredstev*

Javno naročilo se financira iz proračuna Občine Brežice - proračunska postavka "00286 – Prenova stanovanj – rekonstrukcija in adaptacije".

### *Kratek opis javnega naročila*

Predmet javnega naročila je izvedba obnove petih občinskih stanovanj na različnih lokacijah v mestu Brežice. Namen obnove je zagotovitev ustreznega minimalnega stanovanjskega standarda in preprečitev nastajanja škode na občinskih stanovanjih.

Vrstni red obnove posameznih stanovanj bosta naročnik in izbrani izvajalec pisno dogovorila po podpisu pogodbe.

### *Način oddaje javnega naročila*

Ponudnik odda ponudbo za celotno javno naročilo.

Variantne ponudbe niso sprejemljive.

Skladno s šestim odstavkom 68. člena ZJN-3 v popisih oziroma specifikacijah del in opreme, kjer so navedeni elementi, kot so blagovna znamka, patent, tip ali proizvajalec, dodajamo navedbo **»kot na primer«,** kar pomeni, da morajo biti ponujeni elementi najmanj **enakovredni** elementom, navedenim v naročnikovih postavkah, glede tehničnih karakteristik in kakovosti.

## Rok za postavljanje vprašanj, oddaja in odpiranje ponudb



### *Rok za postavljanje vprašanj*

Ponudnik lahko v zvezi z razpisno dokumentacijo predmetnega javnega naročila oz. pripravo ponudbe zahteva dodatna pojasnila do vključno **26. 8. 2025 do 12.00 ure.**

### *Rok za oddajo ponudbe*

Rok za oddajo ponudbe je **02.09. 2025 do 10.00 ure.**

Dostop do povezave za oddajo elektronske ponudbe v tem postopku javnega naročila je na naslednji povezavi https://ejn.gov.si/ponudba/pages/aktualno/aktualno\_jnc\_podrobno.xhtml?zadevaId=61216 \_.

### *Odpiranje ponudb*

Odpiranje ponudb bo potekalo avtomatično v informacijskem sistemu e-JN **dne 02. 09. 2025** in se bo začelo **ob 12.00 uri** na gornji povezavi.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

## Veljavnost ponudb in sodelovanje



### *Veljavnost ponudbe*

Ponudba mora biti veljavna najmanj **tri (3) mesece** **od roka za oddajo ponudbe**.

Ponudba mora biti veljavna najmanj do navedenega roka. Prekratka veljavnost ponudbe je razlog za ***izključitev*** ponudnika takšne ponudbe.

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje. Ponudnik lahko zavrne zahtevo, ne da bi s tem zapadlo zavarovanje za resnost ponudbe, če je bilo to zahtevano in dano.

### *Sodelovanje*

Kot ponudnik lahko v postopku oddaje javnega naročila odda ponudbo vsak gospodarski ali drug subjekt, ki je pravna ali fizična oseba, ki je registrirana za dejavnost, ki je predmet javnega naročila in ima za opravljanje te dejavnosti vsa predpisana dovoljenja in izpolnjuje pogoje iz te razpisne dokumentacije.

## Kontaktna oseba naročnika

Nada Pavlovski, Oddelek za investicije, občinsko premoženje in javna naročila

tel.: 07/620 5561

e-mail: [nada.pavlovski@brezice.si](mailto:nada.pavlovski@brezice.si)

Kontaktna oseba je navedena le za primer tehničnih težav v zvezi s pridobivanjem ali uporabo razpisne dokumentacije oz. v zvezi z morebitnim dogovorom glede ogleda lokacije izvedbe javnega naročila. V zvezi z vsebinskimi pojasnili razpisne dokumentacije glej določila v splošnem delu navodil za izdelavo ponudbe.

**OGLED STANOVANJ**

Ponudnikom pred oddajo ponudbe priporočamo ogled stanovanj, da se seznanijo z vsemi okoliščinami in posebnostmi, ki bi lahko vplivale na potek izvedbe javnega naročila.

Naročnik bo interesentom omogočil ogled stanovanj v spodaj navedenem terminu. Zunaj določenega urnika ogled stanovanj ne bo možen.

**Ogled stanovanj bo organiziran v ponedeljek, 25.8.2025, s pričetkom ob 9. uri** **in zbirnim mestom v pritličju pri recepciji na sedežu naročnika.** V kolikor omenjenega dne najpozneje do 9.15 ure na zbirno mesto ne bo prispel nihče od interesentov, tistega dne ogled ne bo izveden. Nadomestnih terminov ne bo.

Žig Odgovorna oseba naročnika:

Ivan Molan, župan

Oddelek za investicije, občinsko

premoženje in javna naročila:

Suzana Ogorevc, vodja oddelka

Nada Pavlovski, skrbnica JN

# Navodila za izdelavo ponudbe

# Vsebina ponudbe

Ponudbeno dokumentacijo sestavljajo v nadaljevanju tega poglavja našteti dokumenti, ki morajo po vsebini in obliki ustrezati obrazcem, vzorcem, dokumentom in drugim navodilom iz te razpisne dokumentacije. Ponudba mora biti izdelana in oddana v skladu z zahtevami naročnika iz te razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za škodo, ki mu je nastala.

## Obvezni deli ponudbe

1. **Obrazec »PONUDBA«**

Naložiti v razdelek »Predračun«

1. **Ponudbeni predračun (popis del)**

Naložiti v razdelek »Ostale priloge«

1. **Seznam odgovornih oseb**

Naložiti v razdelek »Ostale priloge«

1. **Akt o skupnem nastopanju**

Naložiti v razdelek »Ostale priloge«

1. **Referenčna lista ponudnika**

Naložiti v razdelek »Ostale priloge«

1. **Seznam kadrov ponudnika**

Naložiti v razdelek »Ostale priloge«

1. **Izjava ponudnika o izpolnjevanju pogojev**

Naložiti v razdelek »Izjava«

1. **Izjava (ne vodilnega) partnerja v skupni ponudbo o izpolnjevanju pogojev**

Naložiti v razdelek »Ostale priloge«

1. **Izjava podizvajalca o izpolnjevanju pogojev**

Naložiti v razdelek »Ostale priloge«

## Dokazila o izpolnjevanju pogojev, ki jih ponudnik predloži na poziv naročnika

Opomba: Dokazila ponudnik predloži na zahtevo naročnika, lahko pa jih predloži že ob oddaji ponudbe in sicer jih naloži v razdelek »Ostale priloge«

* 1. **Faza do izdaje odločitve**
     1. **Drugi obrazci in vzorci naročnika**

1. Potrditev referenc ponudnika (vzorec)
   * 1. **Druge priloge**
2. Dokazilo o registraciji ustrezne dejavnosti ponudnika, če le-ta ni razvidna iz javnih uradnih evidenc (AJPES e-PRS)
3. Kopija zavarovalne police
4. Drugo – če je tako zahtevano v tej razpisni dokumentaciji oz. to opredli naročnik v pozivu k dopolnitvi ponudbe
   1. **Faza po pravnomočnosti odločitve (velja za izbranega ponudnika)**
5. Izjava o nepovezanosti (predloži ponudnik in vsi parterji v skupni ponudbi) (vzorec)
6. Izjava o lastništvu (predloži ponudnik in vsi parterji v skupni ponudbi) (vzorec)

# Opredelitev javnega naročila

## Roki za izvedbo javnega naročila

**Začetek del/dobav/storitev**: Takoj po podpisu pogodbe.

**Dokončanje del/naročila/dobav:** 25.11.2025

Za dokončanja del šteje podpisan končni prevzem vseh izvedenih del (po odpravi vseh kakovostnih pomanjkljivosti).

## Opis predmeta javnega naročila

Predmet javnega naročila je izvedba obnove petih občinskih stanovanj na različnih lokacijah v mestu Brežice. Namen obnove je zagotovitev ustreznega minimalnega stanovanjskega standarda in preprečitev nastajanja škode na občinskih stanovanjih, zato je treba štiri stanovanja v celoti adaptirati. Večja obnovitvena in vzdrževalna dela so obnova kopalnic, zamenjava in obnova dotrajanih oken in vrat, obnova keramičnih oblog v kuhinji in talnih oblog, slikopleskarska dela ter temeljita čiščenja. Prav tako je potrebno pregledati vse inštalacije ter po potrebi pomanjkljivosti odpraviti. Predmet naročila je tudi transport in odvoz vseh kosovnih in ostalih odpadkov.

Lokacija stanovanj je na območju Občine Brežice in sicer:

* Slomškova ulica 9,
* Trg izgnancev 13,
* Černelčeva cesta 13,
* Bizeljska cesta 27,
* Cesta bratov Milavcev 23.

Vrstni red obnove posameznih stanovanj bosta naročnik in izbrani izvajalec pisno dogovorila po podpisu pogodbe.

Sestavni del razpisne dokumentacije je tudi:

* PZI, (projekt za izvedbo), št. projekta 029/2025 Brežice, maj 2025 – CASCADA PROJEKT, d.o.o.

## Način izvajanja del

Dela se izvedejo po sistemu "dejansko izvedenih del in količin".

Ponudnik lahko predmetno javno naročilo v celoti izvede sam ali pa ga izvede s podizvajalci.

V primeru, da ponudnik v svoji ponudbi poda izjavo, da predmeta javnega naročila ne bo izvajal s podizvajalci, le-ti pa se bodo pojavili v teku izvajanja pogodbe in izbrani ponudnik ne bo mogel izkazati upravičenosti vključitve podizvajalcev v izvedbo javnega naročila, bo naročnik smatral, da je ponudnik podal neresnično izjavo, in bo Državni revizijski komisiji predlagal uvedbo prekrškovnega postopka, kar je lahko razlog za prekinitev pogodbe.

## Način obračuna del in dinamika izvajanja plačil

Izvedena dela se obračunavajo v skladu z dinamiko izvajanja del na podlagi začasnih e-računov oz. e-situacij, vendar največ do 90% pogodbene vrednosti. Preostalih 10% pogodbene vrednosti bo izvajalec naročniku zaračunal s končnim e-računom po odpravi vseh kakovostnih pomanjkljivosti in prevzemu vseh stanovanj.

## Garancijska doba

Garancijska doba za izvedena dela ne sme biti krajša od **petih (5) let** od končnega prevzema vseh stanovanj.

Za vgrajene materiale se upošteva čas veljavnosti garancijske dobe proizvajalcev, vendar **ne manj kot pet (5) let** od končnega prevzema vseh stanovanj.

Za opremo, stroje oz. naprave se upošteva čas veljavnosti garancijske dobe proizvajalcev, vendar **ne manj kot pet (5) let** od končnega prevzema vseh stanovanj.

## Posebnosti, ki jih mora upoštevati ponudnik pri pripravi ponudbe

Ponudnik mora pri pripravi ponudbe in izvedbi del upoštevati, da mora zagotoviti nemoteno dostopanje do ostalih stanovanj in okoliških objektov ter zemljišč, izvajati ukrepe za zmanjšanje negativnih učinkov na minimum (npr. preprečiti prašenje, odlaganje in odvoz odpadkov…). Ustrezno mora urediti in zavarovati dostop do stanovanj, ki so predmet obnove.

Dela, ki povzročajo hrup, se lahko izvajajo v času od 8.00 do 18.00 ure.

# Navodila za izdelavo ponudbe – predmetno JN

Kjer v razpisni dokumentaciji ni drugače zapisano, oddajajo partnerji in podizvajalci ponudnika enaka dokazila o izpolnjevanju pogojev, kot ponudnik.

Navedbe in/ali dokazila, ki ji predloži gospodarski subjekt, morajo biti veljavni.

**Ponudnik mora predložiti tudi obrazce/izjave, ki so zahtevane za podizvajalce, tudi za vse subjekt, na katerega kapacitete se sklicuje.**

Način oddaje posameznih dokumentov je podrobneje opredeljen v točki B.IV.2. te razpisne dokumentacije.

## Ponudbeni obrazci

### *Obrazec »Ponudba«*

|  |  |
| --- | --- |
| Ponudnik mora pripraviti ponudbo in izpolniti obrazec »Ponudba« v skladu z določili iz te razpisne dokumentacije. | |
| DOKAZILO: | **Obrazec "PONUDBA"** |
| Opomba: | Obrazec »Ponudba« vsebuje osnovne podatke ponudnika ter končno ponudbeno vrednost za izvedbo celotnega javnega naročila. |

### *Ponudbeni predračun*

|  |  |
| --- | --- |
| Ponudnik mora izpolniti ponudbeni predračun v skladu z določili iz te razpisne dokumentacije. | |
| DOKAZILO: | **Izpolnjen ponudbeni predračun** |
| Opomba | Ponudnik v sistemu e-JN dokumenta v celoti **v excel** obliki naloži v razdelek »Ostale priloge«. Dokumenta ponudnik ne podpisuje.  Glej tudi točko B.IV.2.3.3. |

## Pogoji in dokazila

Naročnik določa naslednje obvezne pogoje, ki jih morajo izpolnjevati ponudniki (vključno s skupnimi ponudniki in podizvajalci, če je to za njih posebej zahtevano) za sodelovanje v postopku oddaje javnega naročila. Ponudniki izpolnjevanje pogojev dokažejo z dokumenti kot sledi v nadaljevanju.



### *Razlogi za izključitev*

V nadaljevanju so opredeljeni razlogi za izključitev ponudnika v skladu z določili 75. člena ZJN-3. Naročnik lahko ponudnika izključi tudi v primerih, ki niso navedeni v tej razpisni dokumentaciji, in za katere tako določa šesti odstavek 75. člena ZJN-3.

|  |  |
| --- | --- |
| **a)** Ponudnik oz. osebe, ki so članice upravnega, vodstvenega ali nadzornega organa ponudnika ali, ki imajo pooblastilo za njegovo zastopanje ali odločanje ali nadzor v njem, morajo izkazati, da mu oz. ji **ni bila izrečena pravnomočna sodba** za dejanje, ki ima elemente kaznivih dejanj naštetih v prvem odstavku 75. člena ZJN-3. | |
| DOKAZILO – ob oddaji ponudbe: | **Izjava ponudnika o izpolnjevanju pogojev**  **IN**  **Seznam odgovornih oseb** |
| DOKAZILO – v fazi preverjanja | Naročnik bo po potrebi izpolnjevanje pogoja preveril sam in sicer v sistemu e-Dosje. |
| Opomba: | V kolikor naročniku ne bo omogočeno preverjanje izpolnjevanja predmetnega pogoja v sistemu e-Dosje, lahko od ponudnika zahteva, da naknadno predloži:  Izpis iz ustrezne evidence, kakršna je kazenska evidenca, iz katere je razvidno, da ne obstajajo razlogi za izključitev (velja za gospodarski subjekt ter člane organov in zastopnike gospodarskega subjekta), ki ne sme biti starejši od 4 mesecev roka za oddajo ponudbe, ali je pridobljen najpozneje v 90 dneh od roka za oddajo prijav ali ponudb.  ALI  Pooblastila za pridobitev podatkov iz kazenske evidence za gospodarski subjekt ter člane organov in zastopnike gospodarskega subjekta.  Navodila za pridobitev izpisa iz evidence Ministrstva za pravosodje:  <https://www.gov.si/zbirke/storitve/izpis-iz-kazenske-evidence-evidence-vzgojnih-ukrepov-in-evidence-izbrisanih-obsodb-za-kazniva-dejanja-zoper-spolno-nedotakljivost-potrdilo-o-nekaznovanosti/>  Izpis, ki ga predloži ponudnik, ali izpis, ki ga pridobi naročnik na podlagi pooblastila, se štejeta kot dokaz o izpolnjevanju predmetnega pogoja.  V kolikor ima gospodarski subjekt sedež v drugi državi članici ali ima oseba iz te točke stalno prebivališče v drugi državi in dokazila iz te točke lahko naročnik pridobi neposredno v bazi podatkov v drugi državi, mora ponudba vsebovati tudi informacije, ki so potrebne za ta namen, zlasti spletni naslov baze podatkov, podatke za identifikacijo, če je potrebno, pa tudi soglasje, da pridobi dokazilo naročnik. V kolikor ponudba teh informacij ne bo vsebovala, bo naročnik pozval ponudnika na predložitev izjave z notarsko overjenim podpisom ponudnika in oseb, ki so člani upravnega, vodstvenega ali nadzornega organa ponudnika ali ki imajo pooblastilo za njegovo zastopanje ali odločanje ali nadzor v njem. |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev  **IN**  Seznam odgovornih oseb |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev  **IN**  Seznam odgovornih oseb |

|  |  |
| --- | --- |
| **b)** Ponudnik izkazuje, da **izpolnjuje vse obveznosti iz naslova obveznih dajatev in drugih denarnih nedavčnih obveznosti** v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima ponudnik sedež, ali predpisi države naročnika. Šteje se, da ponudnik ne izpolnjuje pogoja:   * + če vrednost teh neplačanih zapadlih obveznosti na dan oddaje ponudbe znaša 50 EUR ali več ali * če na dan oddaje ponudbe ponudnik nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe. | |
| DOKAZILO: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

|  |  |
| --- | --- |
| **c)** Ponudnik na dan, ko poteče rok za oddajo ponudbe, **ni uvrščen v evidenco gospodarskih subjektov z izrečenimi sankcijami izločitve iz postopkov javnega naročanja** iz 110. člena ZJN-3. | |
| DOKAZILO: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

|  |  |
| --- | --- |
| **d)** Ponudniku v zadnjih treh letih pred potekom roka za oddajo ponudbe s pravnomočno odločbo pristojnega organa RS ali druge države članice ali tretje države **ni bila s pravnomočno odločitvijo ali več pravnomočnimi odločitvami izrečena globa za prekršek dvakrat ali več kot dvakrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno.** | |
| DOKAZILO - ob oddaji ponudbe: | **Izjava ponudnika o izpolnjevanju pogojev** |
| Opomba: | V kolikor je gospodarski subjekt v položaju iz zgornjega odstavka, lahko v skladu s Sklepom Ustavnega sodišča RS št. U-l-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev. |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

|  |  |
| --- | --- |
| **e)** Ponudnik **ni v enem od naslednjih položajev**:   * + nad ponudnikom se ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije o zakonu, ki ureja gospodarske družbe, če njegova sredstva ali poslovanje upravlja upravitelja ali sodišče, ali   + so ponudnikove poslovne dejavnosti začasno ustavljene ali   + se je v skladu s predpisi druge države nad njim začel postopek ali pa je nastal položaj z enakimi pravnimi posledicami kot v prvih dveh alinejah. | |
| DOKAZILO: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

|  |  |
| --- | --- |
| **f)** Naročnik bo iz postopka javnega naročila **izključil ponudnika** tudi v naslednjih primerih:   * + če lahko naročnik upravičeno sklepa, da je gospodarski subjekt z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco (alineja č) šestega odstavka 75. člena ZJN-3) ali   + če je ponudnik kriv dajanja resnih zavajajočih razlag pri dajanju informacij, zahtevanih zaradi preverjanja obstoja razlogov za izključitev ali izpolnjevanje pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3. | |
| DOKAZILO: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

|  |  |
| --- | --- |
| **g)** Naročnik bo iz postopka javnega naročila **izključil ponudnika**, ki ima pri naročniku predmetnega javnega naročila **negativne reference**. | |
| DOKAZILO: | **Evidenca naročnika** |
| Partnerji v skupni ponudbi | MORAJO izpolnjevati pogoj – evidenca naročnika |
| Podizvajalci | MORAJO izpolnjevati pogoj – evidenca naročnika |

### *Poklicna sposobnost ponudnika*

|  |  |
| --- | --- |
| **a)** Ponudnik **je registriran** za zakonito opravljanje dejavnosti, ki je predmet tega javnega naročila. Ponudnik je vpisan v enega od poklicnih in/ali poslovnih registrov, ki se vodijo v članici, v kateri ima ponudnik sedež. | |
| DOKAZILO: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj v obsegu, v katerem prevzemajo izvedb del - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj v obsegu, v katerem prevzemajo izvedb del - Izjava podizvajalca o izpolnjevanju pogojev |

|  |  |
| --- | --- |
| **b)** Ponudnik ima sklenjeno ustrezno zavarovanje za škodo, ki bi utegnila nastati naročniku ali tretjim osebam v zvezi z opravljanjem njegove dejavnosti v višini najmanj 50.000,00 EUR v skladu s 14. členom Gradbenega zakona (GZ-1). | |
| DOKAZILO – ob oddaji ponudbe: | **Izjava ponudnika o izpolnjevanju pogojev** |
| DOKAZILO – v fazi preverjanja | **Kopija zavarovalne police** – lastna priloga ponudnika |
| Partnerji v skupni ponudbi | Ne dokazujejo izpolnjevanja pogoja - pogoj mora izpolnjevati vodilni ponudnik |
| Podizvajalci | Ne dokazujejo izpolnjevanja pogoja |

### *Ekonomska in finančna sposobnost ponudnika*

|  |  |
| --- | --- |
| **a) Ponudnik** mora izkazovati**, da v zadnjih 5 mesecih pred oddajo ponudbe** (upošteva se datum oddaje ponudbe)za predmetno javno naročilo **ni imel blokiranega transakcijskega** računa – velja za vse transakcijske račune, s katerimi posluje ponudnik. | |
| DOKAZILO – ob oddaji ponudbe: | **Izjava ponudnika o izpolnjevanju pogojev** |
| Partnerji v skupni ponudbi | MORAJO izpolnjevati pogoj - Izjava (ne vodilnega) partnerja o izpolnjevanju pogojev |
| Podizvajalci | MORAJO izpolnjevati pogoj - Izjava podizvajalca o izpolnjevanju pogojev |

### *Tehnična in strokovna sposobnost ponudnika*

|  |  |
| --- | --- |
| **a)** **Ponudnik izkazuje ustrezne izkušnje / reference** in sicer, da je v zadnjih petih (5) letih od objave tega javnega naročila izvedel **vsaj en (1) istovrstni projekt (obnova stanovanj) gradbeno-obrtniških in inštalacijskih del (GOI dela)** v vrednosti najmanj **35.000,00 EUR brez DDV.**  Za datum dokončanja del šteje datum zapisniškega prevzema del, potrjenega s strani naročnika.  Referenčna dela morajo biti potrjena s strani naročnika referenčnega posla. Reference morajo potrditi investitorji oz. naročniki, ki morajo biti tretje (pravne) osebe (ne ponudnik, ne njegov partner ali podizvajalec), kar pomeni, da navedenega potrdila ne sme ponudnik potrditi sam sebi oz. svojemu partnerju pri skupnem nastopanju oz. podizvajalcu, niti mu ga ne sme potrditi njegov podizvajalec in obratno.  Upoštevajo se reference, ki jih je ponudnik ali partner v skupni ponudbi izvedel neposredno sam ali s sodelovanjem drugih gospodarskih subjektov (podizvajalcev).  Upoštevajo se tudi reference, ki jih je ponudnik/partner/podizvajalec pridobil kot podizvajalec, pri čemer mora ponudnik/partner/podizvajalec izkazati, da je tudi kot podizvajalec izvedel dela po vsebini in v obsegu kot zahtevano v referenci. | |
| DOKAZILO – ob oddaji ponudbe: | **Obrazec "Referenčna lista ponudnika"** |
| DOKAZILO – v fazi preverjanja: | Obrazec "Potrditev referenc ponudnika" |
| Opomba: | Ponudnik lahko dokazila o izpolnjevanju referenčnih zahtev predloži na drugem obrazcu ali dokumentu, vendar pa morajo biti izkazani vsi podatki, ki so zahtevani v obrazcu »Potrditev referenc ponudnika« |
| Partnerji v skupni ponudbi | Pogoj mora v CELOTI izpolnjevati VSAJ EDEN od partnerjev v skupni ponudbi ali eden od podizvajalcev.  Izkazovanje pogoja lahko izpolnjuje eden od partnerjev v skupni ponudbi ali podizvajalec (1 cela referenca in ne seštevanje vrednosti del posameznih referenc). |
| Podizvajalci |
| Podizvajalci |

|  |  |
| --- | --- |
| **b)** Ponudnikmora izkazovati **izpolnjevanje** temeljnih okoljskih zahtev opredeljene v Uredbi o zelenem javnem naročanju (Uradni list RS, št. 51/17, 64/19, 49/20 - ZIUZEOP, 152/20 - ZZUOOP, 121/21, 132/23), v skladu s projektom. | |
| DOKAZILO – ob oddaji ponudbe: | **Izjava ponudnika o izpolnjevanju pogojev** |
| Opomba: | V fazi izvedbe javnega naročila bo moral izbrani ponudnik najkasneje pri primopredaji objekta naročniku posredovati tehnično dokumentacijo proizvajalca, iz katere izhaja, da so zahteve izpolnjene. |
| Partnerji v skupni ponudbi | Ni potrebno, da izpolnjujejo pogoj - ne dokazujejo izpolnjevanja pogoja |
| Podizvajalci | Ni potrebno, da izpolnjujejo pogoj - ne dokazujejo izpolnjevanja pogoja |

## Finančna zavarovanja (garancije)

|  |  |
| --- | --- |
| **a)** Zavarovanje za resnost ponudbe | |
| **Naročnik** od ponudnika ne zahteva instrumenta zavarovanja resnosti predložene ponudbe, ga pa **opozarja**, da bo ponudnika v spodaj navedenih primerih uvrstil v lastno evidenco ponudnikov z negativnimi referencami (glej točko B.IV.11) za obdobje treh (3) let:   * če ponudnik umakne ponudbo po poteku roka za prejem ponudb ali nedopustno spremeni ponudbo v času njene veljavnosti ali * če ponudnik na poziv naročnika zavrne sklenitev pogodbe ali * če ponudnik ne dostavi ustreznega instrumenta zavarovanja za dobro izvedbo pogodbenih obveznosti v skladu s pogoji naročila ali le-tega ne dostavi pravočasno, ali * v drugih primerih na strani izbranega ponudnika, zaradi katerih podpisana pogodba ne bi stopila v veljavo. | |
| Partnerji v skupni ponudbi | Kot za ponudnika (vodilnega partnerja) |

|  |  |
| --- | --- |
| **b)** Zavarovanje za dobro izvedbo javnega naročila | |
| Instrument zavarovanja: | **Izvršnica** |
| Višina zavarovanja: | 10 % (deset odstotkov) pogodbene vrednosti z DDV |
| Datum dospelosti: | Najprej z dnem podpisa pogodbe. |
| Čas veljavnosti: | Najmanj za 30 (trideset) dni daljša od roka za dokončanje pogodbenih del |
| Namen/vsebina garancije: | Naročnik bo unovčil instrument zavarovanja za dobro izvedbo del v naslednjih primerih:   * v primeru izvajalčevega odstopa od pogodbe pred ali med izvedbo del po izvajalčevi odgovornosti ali * v primeru, da z deli ne prične v pogodbenem roku, ali * v primeru, da v letu 2025 do roka navedenega v pogodbi ne izvede in obračuna dela v pogodbeno dogovorjenem znesku, ali * izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati, ali * v primeru, da naročnik odstopi od pogodbe po krivdi izvajalca, ali * v primeru nekvalitetne izvedbe del in dobave nekvalitetnih in neustreznih materialov ali opreme ali dobave in vgradnje materialov ali opreme, ki ni skladna z njegovo ponudbo in za zamenjavo ni pridobil soglasja naročnika, ali * če naročnik med izvajanjem del ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu (kadar ponudnik oddaja ponudbo v skupnem nastopu), ali * v primeru, da naročniku ne bo izročil ustreznih dokazil - ateste, certifikate ter dokazila o izpolnjevanju pogojev iz točke B.III.2.4 razpisne dokumentacije v povezavi z Uredbo o zelenem javnem naročanju (Uradni list RS, št. 51/17, 64/19, 49/20 - ZIUZEOP, 152/20 - ZZUOOP, 121/21, 132/23), ali * v primeru neplačila potrjenih obveznosti izvajalca do njegovih podizvajalcev, ki jih ti izkažejo z verodostojnimi knjigovodstvenimi in drugimi listinami, ali * v primeru nepravočasnega oz. neažurnega izvajanja del v smislu pogodbe ali če izvajalec ne dokonča del v pogodbenem roku, ali * za poravnavo stroškov in škode, ki bi nastala z nepravočasno ali nekvalitetno izvedbo del, ali * če izvajalec naročniku povzroči škodo, ki je ne povrne v roku 8 dni po pozivu naročnika, ali * če izvajalec v roku, ki ga določi naročnik, ne odpravi morebitnih pomanjkljivosti, ali * če izvajalec ne dostavi podaljšanja veljavnosti instrumenta zavarovanja do roka, ki se opredeli v aneksu k pogodbi v primeru sporazumnega podaljšanja roka, ali, * če izvajalec ne dostavi ustrezno zvišanje instrumenta zavarovanja do roka, ki se opredeli v aneksu k pogodbi v primeru, da se osnovna pogodbena vrednost poveča za več kot 10% zaradi dodatno naročenih del, ali * če izvajalec ne dostavi ustreznega instrumenta zavarovanja za odpravo napak v garancijski dobi v pogodbenem roku ali * v primeru stečaja, likvidacijskega postopka ali drugega postopka, katerega posledica ali namen je prenehanje poslovanja izvajalca ali katerikoli drug postopek, podoben navedenim postopkom, skladno s predpisi države, v kateri ima izvajalec sedež, ali * v vseh drugih primerih, ko izvajalec ne izpolnjuje svojih pogodbenih obveznosti. |
| Predložitev: | V primeru izbora, mora ponudnik naročniku izročiti listino najkasneje v sedmih (7) delovnih dneh od sklenitve pogodbe.  Pogodba o izvedbi javnega naročila postane veljavna pod pogojem, da izbrani ponudnik predloži zahtevano finančno zavarovanje za dobro izvedbo pogodbenih obveznosti. |
| Dokazilo v fazi oddaje JN: | **Izjava ponudnika o izpolnjevanju pogojev** |
| Opomba: | V primeru, da izbrani ponudnik po podpisu pogodbe ne izroči ustreznega instrumenta za zavarovanje dobre izvedbe del ali le-tega ne izroči pravočasno, je to razlog za uvrstitev ponudnika v lastno evidenco ponudnikov z negativnimi referencami. Določilo se upošteva ne glede na to, kdo je bil v skupni ponudbi podal izjavo o predložitvi instrumenta zavarovanja dobre izvedbe del.  Če se v času trajanja izvajanja javnega naročila spremenijo določila pogodbe, lahko naročnik zahteva temu ustrezno spremembo instrumenta zavarovanja za dobro izvedbo javnega naročila. |
| Partnerji v skupni ponudbi | Ni potrebno, da izpolnjuje pogoj – pogoj mora izpolniti vodilni partner |
| Podizvajalci | Ni potrebno, da izpolnjujejo pogoj |

|  |  |
| --- | --- |
| **c)** Zavarovanje odprave napak v garancijski dobi | |
| Instrument zavarovanja: | **Izvršnica** |
| Datum dospelosti: | Najprej z dnem končnega prevzema izvedenih del/storitev. |
| Višina zavarovanja: | 5 % (pet odstotkov) končne pogodbene vrednosti z DDV brez morebitnih obračunanih pogodbenih kazni |
| Čas veljavnosti: | Najmanj za trideset (30) dni daljša od garancijske dobe, ki je zahtevana v tej razpisni dokumentaciji. |
| Namen/vsebina garancije: | Naročnik bo unovčil instrument zavarovanja za odpravo napak v garancijski dobi:   * če izvajalec krši svoje pogodbene obveznosti iz naslova jamčevanja za odpravo napak ali * če izvajalec v času garancije ne bo izvajal garancijskih obveznosti na način, opredeljen v pogodbi, ali * če izvajalec naročniku ne bo pravočasno predložil ustrezne garancijske listine za naslednje garancijsko obdobje ali * v vseh drugih primerih, ko izvajalec ne izpolnjuje svojih pogodbenih obveznosti. |
| Predložitev: | V sedmih (7) delovnih dneh od uspešne izvedbe primopredaje predmeta pogodbe |
| Dokazilo v fazi oddaje JN: | **Izjava ponudnika o izpolnjevanju pogojev** |
| Partnerji v skupni ponudbi | Ni potrebno, da izpolnjujejo pogoj - pogoj mora izpolniti vodilni ponudnik |
| Podizvajalci | Ni potrebno, da izpolnjujejo pogoj |

## Merilo za izbor izvajalca

Merilo za izbor izvajalca tega javnega naročila je ekonomsko najugodnejša ponudba določena na podlagi najnižje končne ponudbene cene.

V kolikor bosta dva ali več ponudnikov podali enako ceno, bo izbran ponudnik, ki je prvi (1.) oddal ponudbo (upošteva se dan in ura oddaje ponudbe v sistemu eJN).

# Navodila za izdelavo ponudbe – splošni del

## Način predložitve ponudbe

### *Način oddaje*

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) **najkasneje do** datuma in ure iz točke 3.2 Povabila k oddaji ponudbe. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

### *Umik, zamenjava ali sprememba ponudbe*

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

### *Dopustnost dopolnjevanja oz. pojasnjevanja ponudb*

Naročnik bo v primeru dopolnjevanja in pojasnjevanja ponudb ravnal v skladu z določili 89. člena ZJN-3.

V kolikor bo naročnik ocenil, da so informacije oz. dokumentacija, ki jo bo predložil ponudnik, nepopolne ali napačne oz. če bodo posamezni dokumenti manjkali, **lahko** od ponudnika zahteva ustrezno dopolnitev oz. pojasnilo ponudbe. V slednjem primeru, bo naročnikponudnika pozval, da predloži manjkajoče dokumente ali jih dopolni, popravi ali pojasni ustrezne informacije oz. dokumentacijo.

V kolikor se ponudnik v zadanem roku ne odzove na naročnikov poziv, se ponudba ***izloči*** kot nedopustna.

Navedeno v tej točki velja tudi za pozive naročnika ponudniku v zvezi z dostavo dokazil o izpolnjevanju pogojev za predmetno javno naročilo.

Naročnik bo za komunikacijo s ponudnikom uporabi orodje sistema eJN. Izjemoma lahko naročnik omogoči oddajo dopolnitev, pojasnil po e-pošti.

Ne glede na določila točke B.IV.2.3. lahko ponudnik ob pozivu k dopolnitvi, pojasnitvi ponudbe odda zahtevane dokumente v sken obliki.

### *Računske napake*

Očitne računske napake, ki jih odkrije naročnik pri pregledu in ocenjevanju ponudb, sme popraviti izključno naročnik ob pisnem soglasju ponudnika v skladu z določili 89. člena ZJN-3.

Odprava računskih napak je možna izključno do izdaje odločitve o izboru.

### *Popravni mehanizem*

Naročnik bo uveljavljanje popravnega mehanizma upošteval v skladu z določili devetega odstavka 75. člena ZJN-3.

## Jezik, oblika in vsebina ponudbe

### *Jezik ponudbe*

Ponudniki morajo ponudbo izdelati v slovenskem jeziku.

V slovenskem jeziku morajo biti predloženi vsi dokumenti z izjemo dokumentov, ki se nanašajo na tehnične zahteve (npr. certifikati, prospekti, dokazila o preizkusih in podobno), ter referenčnih potrdil, ki niso oddana na vzorcih iz te razpisne dokumentacije.

Če bo naročnik ob pregledu in ocenjevanju ponudb ocenil, da je potrebno del ponudbe, ki ni predložena v slovenskem jeziku, prevesti v slovenski jezik, lahko od ponudnika zahteva, da to stori na lastne stroške ter mu za to določi ustrezen rok. Za tolmačenje vsebine ponudbe se upošteva besedilo ponudbe v slovenskem jeziku oz. uraden prevod ponudbe v slovenski jezik.

Izbrani ponudniki, ki bodo garancije za dobro izvedbo del ali odpravo napak v garancijski dobi (v primeru zavarovanja z garancijo banke ali zavarovalnice) pridobili pri ustanovah iz tujine, morajo h garancijam priložiti ***sodno poverjen prevod dokumenta v slovenščino***.

### *Vsebina ponudbe in način oddaje posameznih delov ponudbe*

Ponudba mora vsebovati dokumente, ki so zahtevani v tej razpisni dokumentaciji **- GLEJ POGLAVJI III. in IV**.

* + 1. ***Obrazložitev posameznih izrazov oz. kratic:***
* Izraz »fizični podpis« se nanaša na lastnoročni, klasični podpis dokumenta s strani zakonitega zastopnika ponudnika oz. druge osebe, če je tako opredeljeno v tej razpisni dokumentaciji (npr. odgovorna oseba potrjevalca reference, odgovorna oseba podizvajalca). V praksi to pomeni, da ponudnik posamezen dokument natisne, lastnoročno podpiše in po potrebi žigosa ter tako pripravljen obrazec pretvori (s skeniranjem) v \*.pdf obliko.
* Izraz »elektronski podpis« pa se nanaša na elektronski podpis v skladu z določili Zakona o elektronskem poslovanju in elektronskem podpisu (Uradni list RS, št. 98/04 - uradno prečiščeno besedilo s spremembami - v nadaljevanju: ZEPEP).

Kjer je navedeno, da je potrebno dokument oddati v \*.pdf obliki, naj ponudnik upošteva, da bo naročnik sprejel dokument tudi v drugem formatu, ki omogoča shranjevanje skeniranega dokumenta (npr. \*.tif, \*.jpg).

* + 1. ***Oddaja obrazca "Ponudba"***

Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR in sicer za celotno obdobje pogodbe. Znesek skupaj z davkom v EUR se izračuna samodejno. V del »Predračun« pa naloži obrazec »Ponudba« v word oz. excel ali pdf obliki. »Skupna ponudbena vrednost«, ki bo vpisana v istoimenski razdelek, in obrazec »Ponudba«, ki bo naložen kot predračun v del »Predračun«, bosta razvidna in dostopna na javnem odpiranju ponudb.

V primeru razhajanj med podatki navedenimi v razdelku »Skupna ponudbena vrednost« in v obrazcu »Ponudba«, ki je predložen v delu »Predračun«, kot veljavni štejejo podatki v obrazcu »Ponudba«, ki je predložen v delu »Predračun«. V primeru, da je sestavni del ponudbe tudi ponudbeni predračun, se upoštevajo določila točke B.IV.2.3.3. te razpisne dokumentacije.

**Opomba:** V kolikor ponudnik obrazca »Ponudba« ne bo oddal v razdelku »Predračun«, kar pomeni, da obrazec ne bo javno viden, bo naročnik v treh (3) delovnih dneh od roka za odpiranje ponudb vsem ponudnikom posredoval manjkajoči dokument, v kolikor bo le-ta vseboval drugačne podatke, kot jih bo ponudnik navedel v razdelku »Skupna ponudbena vrednost«.

* + 1. ***Oddaja ponudbenega predračuna (popisa del/opreme)***

Ponudnik v sistemu e-JN dokumenta naloži na naslednji način:

* Ponudbeni predračun v celoti v excel obliki naloži v razdelek »Dokumenti«, del »Ostale priloge«. Dokumenta ponudnik ne podpisuje.

V primeru neskladnosti med podatki v obrazcu »Ponudba« ter podatki v »Ponudbenem predračunu (popisu)«, bo naročnik upošteval tisti podatek, ki je za naročnika ugodnejši. Tudi po morebitni odpravi računske napake.

V primeru, da bo za naročnika ugodnejši podatek iz dokumenta »Ponudba«, se razlika v ceni med obema podatkoma pretvori v odstotek popusta oz. dodatnega popusta, ki se, v primeru podpisa pogodbe, opredeli v rekapitulaciji »Ponudbenega predračuna«. Naročnik ponudnika, ki bo podal različna podatka v navedenih dokumentih, ne bo pozival k pojasnjevanju ponudbe ali le to zavrnil oz. izločil, v kolikor ponudnik izpolnjuje ostale razpisne pogoje.

Ponudnik ne sme spreminjati zaklenjenih delov vsebine popisa del (predračun excel) ali le-tega na kakršen koli način spreminjati (dovoljeni so le vpisi v za to namenjena polja), naročnik bo ponudbo ponudnika v nasprotnem primeru **izločil** kot nedopustno.

* + 1. ***Oddaja podatkov za preverjanje kaznovanosti pravnih in fizičnih oseb*** *(prvi odstavek 75. člena ZJN-3)*

Ponudniku ob oddaji ponudbe ni potrebno priložiti nobenih pooblastil ali drugih dokazil – predloži le zahtevane podatke v obrazcu »Seznam odgovornih oseb«.

Obrazec »Seznam odgovornih oseb« je vzorčni obrazec. Ponudnik lahko predloži zahtevane podatke v lastni obliki, ki pa morajo naročniku omogočiti preveritev izpolnjevanja pogoja.

V kolikor bo to potrebno, bo ponudnik dokazila dostavil kasneje na podlagi poziva naročnika.

Navedeno velja za ponudnika, partnerje v skupni ponudbi in vse podizvajalce ali osebe, na katere kapacitete se sklicuje ponudnik.

V primeru oddaje pooblastila (fizično ali elektronsko podpisanega) oz. potrdila iz kazenske evidence ali drugega dokazila ob oddaji ponudbe, ponudnik le-ta naloži v razdelek »Ostale priloge«.

* + 1. ***Oddaja drugih obrazcev ali izjav naročnika***

*(kot so: Referenčna lista ponudnika, Seznam kadrov ponudnika, Izjava ponudnika o izpolnjevanju pogojev, ki niso vključeni v ESPD, Izjava (ne vodilnega) partnerja v skupni ponudbi o izpolnjevanju pogojev…)*

* 1. Ponudnik mora posamezne podatke oddati na obrazcih predpisanih v teh navodilih.
  2. Željeno je, da so obrazci fizično (podpis, žig) ali elektronsko podpisani.
  3. Ponudnik mora v obrazcih izpolniti vsa prazna mesta z jasnimi tiskanimi črkami.
  4. Če se obrazec izpolnjuje z računalnikom, mora struktura in vsebina računalniškega izpisa ustrezati zahtevam iz originalnega obrazca.

Obrazce in izjave ponudnik naloži v razdelek »Ostale priloge«. Izjavo ponudnika o izpolnjevanju pogojev naloži v razdelek »Izjava«.

**Posamezne obrazce in izjave ponudnik odda, če je tako zahtevano v tej razpisni dokumentaciji (glej točko B.IV)**. V primeru, da pri predmetnem javnem naročilu, ponudnik ne nastopa s partnerji ali podizvajalci, za te dokumentov ne oddaja (niti praznih).

* + 1. ***Oddaja vzorca pogodbe:***

Ponudnik vzorca pogodbe ne oddaja s ponudbo. Šteje se, da je ponudnik s podpisom Izjave ponudnika o izpolnjevanju pogojev potrdi, da sprejema vsebino vzorca pogodbe.

V primeru morebitnega razhajanja vsebine posameznih določil zapisanih v vzorcu pogodbe in zapisanim v teh navodilih, se pri pripravi pogodbe z izbranim izvajalcem upoštevajo določila iz teh navodil.

* + 1. ***Referenčna potrdila***

*(Obrazca: Potrditev referenc ponudnika ter Seznam kadrov ponudnika)*

Ponudniku referenčnih potrdil in morebitnih zahtevanih prilog k potrdilom (npr. spričevala in podobno) ni potrebno oddati s ponudbo. Referenčna potrdila lahko dostavi kasneje na podlagi poziva naročnika.

Referenčno potrdilo mora biti fizično ali elektronsko podpisano s strani potrjevalca reference, kot je to opredeljeno v poglavju B.II.

Referenčno potrdilo je vzorčni obrazec. Ponudnik lahko dokazila o izpolnjevanju referenčnih zahtev predloži na drugem obrazcu ali dokumentu, vendar pa morajo biti izkazani vsi podatki, ki so zahtevani v obrazcu, ki ga je pripravil naročnik.

V primeru oddaje referenčnega potrdila (fizično ali elektronsko podpisanega s strani potrjevalca reference) ob oddaji ponudbe, ponudnik le-to naloži v razdelek »Ostale priloge«.

* + 1. ***Ostali dokumenti oz. lastne priloge ponudnika***

Ostali dokumenti oz. lastne obvezne ali neobvezne priloge ponudnika (akt o skupnem nastopanju, računovodski izkazi, dogovor med izvajalcem in podizvajalcem, zavarovalne police, tehnični listi, atesti in certifikati, poročila o preizkusih, prospekti ...).

Ponudnik dokumente naloži v razdelku »Ostale priloge« na način in v obliki, da so iz elektronske oblike dokumenta razvidni podatki, ki jih zahteva naročnik. Prav tako mora biti razvidno, katera institucija je dokument izdala (npr. zavarovalna polica) oz. spletni vir (npr. prospekti s spletne strani). Če je zahteva, da je dokument podpisan s strani izdajatelja (npr. certifikati), mora biti naložen popoln dokument (kot npr. sken originalnega certifikata).

Naročnik lahko v točki B.III. oz. B.II. določi drug način oz. obliko oddaje »ostalih dokumentov«.

### *Žigosanje dokumentacije*

Ponudnik ponudbeno dokumentaciji žigosa v skladu z določili te razpisne dokumentacije, razen v primeru, ko ponudnik ne posluje z žigom, kar je opredeljeno v njegovem ustanovnem aktu.

### *Veljavnost dokumentov*

V kolikor obstaja naročnikova zahteva po najvišji dovoljeni starosti dokumentov, ki jih ponudnik prilaga kot dokazila, je to navedeno ob vsakem posameznem dokazilu.

V primerih, ko starost dokumenta ni določen, morajo le-ti izkazovati pravno relevantno stanje ponudnika na dan, določen za predložitev ponudbe.

### *Dokazila tujih ponudnikov*

Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.

Tuji ponudniki predložijo v razpisni dokumentaciji zahtevana ustrezna dokazila pristojnih institucij. Če se v državi, v kateri ima ponudnik svoj sedež, ne izdaja takšnih dokumentov oz. le-ti ne zajemajo vseh primerov, ki so opredeljeni z razlogi za izključitev ponudnika, ponudnik namesto pisnega dokazila predloži zapriseženo izjavo prič ali svojo lastno zapriseženo izjavo. Izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež. Enako velja tudi za tuje podizvajalce.

Za način dostave dokazil iz te točke se smiselno uporabljajo druga določila te razpisne dokumentacije.

### *Preverjanje predloženih izjav in podatkov*

Naročnik si pridržuje pravico preveriti resničnost vseh izjav in podatkov, ki jih predloži ponudnik, v skladu z določili ZJN-3. Če naročnik podatkov ne bo mogel preveriti, jih ne bo upošteval.

Dokazil, s katerimi ponudnik izkazuje izpolnjevanje pogojev iz razpisne dokumentacije (npr. potrjene reference, dovoljenja, nekaznovanost, finančna sposobnost in podobno), ni potrebno priložiti k ponudbi – naročnik bo ponudnika k predložitvi teh dokazil pozval po potrebi v skladu z določili točke B.IV.1.3. teh navodil.

### *Nedopustno spreminjanje razpisne dokumentacije*

Vsako spreminjanje razpisne dokumentacije bo imelo za posledico ***izključitev*** ponudbe iz nadaljnjega postopka ocenjevanja kot nepravilno. K nedopustnemu spreminjanju razpisne dokumentacije med drugim sodi tudi spreminjanje, dopisovanje ali brisanje delov besedila – besedila, ki ga je zapisal oz. določil naročnik javnega naročila (na obrazcu, vzorcu pogodbe, tehničnih specifikacijah ali popisu del in podobno) in ki ni namenjeno izpolnjevanju.

Navedeno ne velja za dokumente, kjer naročnik s to razpisno dokumentacijo dopušča, da so oddani v drugačni obliki (npr. referenčna potrdila).

Ponudba sme vsebovati le spremembe, ki so potrebne za popravilo ponudnikovih napak. V takem primeru mora popravek parafirati oseba ali osebe, ki so podpisniki ponudbe.

### *Stroški priprave ponudbe*

Ponudnik nosi vse stroške povezane s pripravo in predložitvijo ponudbe. Naročnik v nobenem primeru ne more biti odgovoren za morebitno škodo, ki bi nastala ponudniku, ne glede na potek postopkov v zvezi s predmetnim javnim naročilom in glede na končno izbiro izvajalca javnega naročila.

## Skupna ponudba

Prijavo lahko predloži skupina gospodarskih subjektov, **ki mora predložiti pravni akt (sporazum ali pogodbo) o skupni izvedbi javnega naročila**. Naročnik od slednjih ne zahteva določene pravne oblike.

Pravni akt o skupni izvedbi javnega naročila mora natančno opredeliti naloge in odgovornosti posameznih gospodarskih subjektov za izvedbo javnega naročila in sicer mora biti iz akta nedvoumno razvidno naslednje:

* 1. imenovanje nosilca posla pri izvedbi javnega naročila,
  2. pooblastilo nosilcu posla in odgovorni osebi nosilca za podpis ponudb, za komunikacijo z naročnikom, za zastopnika za sprejem pošiljk ter podpis pogodbe,
  3. obseg posla (natančna navedba vrste in obsega – v znesku ali deležu), ki ga bo opravil posamezni gospodarski subjekt in njegove odgovornosti v skupni ponudbi,
  4. izjava, da so vsi ponudniki v skupni ponudbi seznanjeni z razpisnimi pogoji ter merili za dodelitev javnega naročila in da z njimi v celoti soglašajo,
  5. izjava, da so vsi gospodarski subjekti v skupni ponudbi seznanjeni s plačilnimi pogoji in da z njimi v celoti soglašajo,
  6. **določilo, da račune/situacije naročniku za celoten pogodbeni posel izstavlja izključno vodilni partner;**
  7. zaveza, da gospodarski subjekti naročniku odgovarjajo neomejeno solidarno za izvedbo celotnega naročila.

Sestavni del akta o skupnem nastopanju je tudi seznam podizvajalcev ali partnerjev posameznih gospodarskih subjektov v skupni ponudbi.

Vsak od gospodarskih subjektov, ki nastopajo v skupni ponudbi, mora izkazovati, da zanj niso podani razlogi za izključitev, podani v 75. členu ZJN-3 in so navedeni v posebnem delu navodil za izdelavo ponudbe.

Izpolnjevanje pogojev partnerstva za sodelovanje, ki jih opredeljuje 76. člen ZJN-3 in so navedeni v posebnem delu navodil za izdelavo ponudbe, se ugotavlja na način, kot je to za posamezni pogoj določeno s to razpisno dokumentacijo.

Opomba: V primeru oddaje partnerske ponudbe se šteje, da je vodilni partner (nosilec posla) z oddajo ponudbe oddal ponudbo tudi v imenu in po pooblastilu ostalih partnerjev v skupni ponudbi. Šteje se, da ostali partnerji v skupni ponudbi, potrjujejo ponudbeno ceno s ponudbenim predračunom, vzorec pogodbe, roke za izvedbo naročila, dane garancije in podobno.

## Podizvajalci

Podizvajalec je gospodarski subjekt, ki je pravna ali fizična oseba in za ponudnika, s katerim naročnik po ZJN-3 sklene pogodbo o izvedbi javnega naročil ali okvirni sporazum, izvaja gradnjo oziroma storitev ali dobavlja blago, ki je neposredno povezano s predmetom javnega naročila.

Če bo ponudnik izvajal javno naročilo s podizvajalci, jih mora navesti v ponudbi.

**Ponudnika mora za vsakega podizvajalca, ki ga navede v ponudbi, navesti oz. dostaviti naslednje podatke oz. dokumente, na način, kot je to opredeljeno v tej razpisni dokumentaciji**

1. Izjavo podizvajalca o izpolnjevanju pogojev ali drug s to razpisno dokumentacijo zahtevan obrazec izpolnjen s strani podizvajalca (ob preložitvi ponudbe).
2. Ostale podatke oz. dokumente, če je tako zahtevano v tej razpisni dokumentaciji (na poziv naročnika v fazi preverjanja ponudbe, če ni s to razpisno dokumentacijo določeno drugače).

V primeru, da bo ponudnik izbran za izvedbo javnega naročila, bo moral pred podpisom pogodbe predložiti pogodbo med izvajalcem in podizvajalcem, kot je to opredeljeno v vzorcu pogodbe, v katerem morajo biti navedeni najmanj naslednji podatki: predmet, količina, vrednost, kraj in rok izvedbe.

Ponudnik z oddajo ponudbe in podpisom krovne izjave potrjuje, da je v primeru podajanja popusta na ponudbeno ceno, pridobil predhodno soglasje podizvajalca k znižanju ponudbene cene tudi v delu, ki ga bo izvedel podizvajalec. Popust na ponudbeno ceno se upošteva tudi na vrednost del, ki jih izvede podizvajalec.

Pogoji, ki jih morajo, poleg pogojev določenih v ZJN-3 kot obveznih, izpolnjevati podizvajalci ponudnika, so opredeljeni v posebnem delu navodil za izdelavo ponudbe.

Izbrani izvajalec mora v primeru morebitne zamenjave podizvajalca ali sklenitve pogodbe z novim podizvajalcem, pred spremembo oz. uvedbo podizvajalca o tem pridobiti pisno privolitev naročnika. Morebitno zavrnitev zamenjave podizvajalca oz. vključitev novega podizvajalca bo naročnik glavnega izvajalca obvestil najpozneje v desetih dneh od prejema predloga.

Vsak na novo nominiran podizvajalec (zamenjava ali nov podizvajalec) mora izpolnjevati vse pogoje, ki so bili določeni za prvotnega podizvajalca. Kjer je izpolnjevanje pogojev vezano na točno določen datum, se upošteva datum, ko je glavni izvajalec naročniku podal pisni predlog za zamenjavo oz. uvedbo novega podizvajalca.

Če neposredno plačilo podizvajalcu v sklad z 94. členom ZJN-3 ni obvezno, bo naročnik od glavnega izvajalca zahteval, da mu najpozneje v 60 dneh od plačila končnega računa oz. situacije pošlje pisno izjavo in pisno izjavo podizvajalca, da je podizvajalec prejel plačilo za izvedene gradnje, storitve oz. dobavljeno blago neposredno povezano s predmetnim javnim naročilom.

## Uporaba zmogljivosti drugih subjektov

Naročnik bo v primeru, če se bo ponudnik skliceval na zmogljivosti drugih subjektov, ravnal v skladu z 81. členom ZJN-3.

## Določbe ZIntKP

Naročnik bo pri oddaji javnega naročila upošteval določila Zakona o integriteti in preprečevanju korupcije (Uradni lis RS, št. 69/2011 - uradno prečiščeno besedilo in 158/2020, v nadaljevanju: ZintPK).

Zapisano velja za ponudnika in vse partnerje v skupni ponudbi.

Ponudnik lahko namesto izjav iz točk 6.1. in 6.2. lahko uporabi lastni izjavi, pri čemer mora biti vsebina le-te identična vzorcu izjav iz te razpisne dokumentacije.

### *Nepovezanost*

Peti odstavek 35. člena ZIntPK: Naročnik bo iz postopka izbora izključil ponudbe prijaviteljev, v katerih je funkcionar, ki pri Občini Brežice opravlja funkcijo, ali njegov družinski član:

* udeležen kot poslovodja, član poslovodstva ali zakoniti zastopnik ali
* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Podatki o subjektih, s katerimi naročnik ne sme poslovati, so razvidni iz seznama »Omejitve poslovanja«, ki je dosegljiv na spletni strani Erar: <https://erar.si/omejitve/> .

Izkazovanje dejstev: »Izjava o nepovezanosti« (vzorec)

### *Podatki o lastništvu*

Šesti odstavek 14. člena ZIntPK: Zaradi zagotovitve transparentnosti posla in preprečevanja korupcijskih tveganj je naročnik od ponudnika dolžan pridobiti podatke o lastništvu in povezanosti ponudnika. Ponudnik tako predloži podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb ter
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izkazovanje dejstev: »Izjava o lastništvu« (vzorec)

### *Protikorupcijska klavzula*

Prvi odstavek 14. člena ZIntPK :Naročnik bo iz postopka izbora izključil ponudbe prijaviteljev, ko obstaja utemeljen sum, da je prijavitelj ponudbe ali druga oseba v njegovem imenu delavcu naročnika ali drugi osebi, ki lahko vpliva na odločitev naročnika v postopku oddaje javnega naročila, obljubil, ponudil ali dal kakršnokoli (premoženjsko ali nepremoženjsko) korist z namenom, da bi tako vplival na vsebino, dejanje ali odločitev naročnika glede prijave pred, med ali po izbiri prijavitelja.

## Varstvo osebnih podatkov

Občina Brežice bo vse osebne podatke, pridobljene v postopku javnega naročila, obdelovala izključno za namen postopka javnega naročila v skladu z  določili ZJN-3. Občina Brežice osebnih podatkov ne bo posredovala tretjim osebam brez pisne privolitve posameznika, razen v primerih postopkov pred Državno revizijsko komisijo za revizijo postopkov javnih naročil oz. drugimi sodišči v primeru sporov. Podrobnejše informacije o ravnanju Občne Brežice z osebnimi podatki so dosegljive v dokumentu Politika varstva osebnih podatkov, ki je dosegljiva na spletni strani Občine Brežice ter pri pooblaščeni osebi za varstvo osebnih podatkov zunanji svetovalki mag. Renati Zatler, Dataofficer d.o.o, e-naslov: [varstvopodatkov@brezice.si](mailto:varstvopodatkov@brezice.si).

## Pridobitev razpisne dokumentacije in zastavljanje vprašanj

### *Pridobitev razpisne dokumentacije*

**Razpisno dokumentacijo**, potrebno za izdelavo ponudbe, ponudniki **brezplačno** pridobijona **spletni strani naročnika** (www.brezice.si – rubrika »Javna naročila«).

### *Pojasnjevanje razpisne dokumentacije*

Pojasnila o vsebini razpisne dokumentacijesme prijavitelj zahtevati **le preko vprašanj na Portalu javnih naročil** in sicer v zakonskem roku oz. roku zapisanem v tej razpisni dokumentaciji.

Naročnik bo v zakonskem roku na Portalu javnih naročil posredoval pisni odgovor, pod pogojem, da je bila zahteva posredovana pravočasno. Po potrebi pa tudi na spletni strani naročnika.

Vsako pojasnilo oz. odgovor na vprašanje je sestavni del razpisne dokumentacije.

## Dopolnitev in sprememba razpisne dokumentacije

Pred potekom roka za oddajo ponudbe lahko naročnik **dopolni, spremeni ali pojasni razpisno dokumentacijo**. Vsaka taka dopolnitevje sestavni del razpisne dokumentacije.

Naročnik bo po potrebi **podaljšal rok za oddajo ponudb**, da bo prijaviteljem omogočil upoštevanje dopolnitev. S premaknitvijo roka za oddajo prijav se pravice in obveznosti naročnika in ponudnikov vežejo na nove roke iz te razpisne dokumentacije, ki posledično izhajajo iz podaljšanega roka za oddajo ponudb.

**Vse spremembe, dopolnitve in pojasnila vezana** na to javno naročilo bodo objavljene na Portalu javnih naročil in po potrebi na spletni strani naročnika ob objavi javnega naročila (www.brezice.si) ter skupaj z objavljenimi odgovori na vprašanja postanejo sestavni del razpisne dokumentacije.

## Ponudbena cena, plačilni pogoji in način obračuna del



### *Ponudbena cena*

### *Ponudbena cena – vsebina in oblikovanje*

Ponudbena cena mora vsebovati vse stroške ponudnika vezane na predmetno javno naročilo, vključno z vsemi stroški povezanimi z ustreznimi dovoljenji za izvajanje del, če so ta potrebna.

Ponudbena cena se predloži v EUR-ih do največ dve (2) decimalni mesti.

**Naročnik ponudnike posebej opozarja**, da je potrebno pri izdelavi ponudbe upoštevati skupna določila/opise po posameznih vrstah del, ki so zapisani v popisu del pred navedbo posameznih postavk in veljajo za vse postavke v popisu del. Sestavni del popisa del je tudi vsa ostala projektna in tehnična dokumentacija.

### *Fiksnost cen*

Neto ponudbena cena je fiksna in dokončna do zaključka izvedbe javnega naročila.

Neto ponudbene cene na enoto posamezne postavke iz popisa del so fiksne in dokončne do zaključka izvedbe javnega naročila.

### *Popusti (rabati)*

Ponudnik mora v ponudbi vidno označiti morebitne popuste na ceno ponudbe in sicer v obrazcu »Ponudba«. Popust se lahko predloži le do izteka roka za predložitev ponudb in mora biti naveden v odstotkih (%) od cene ponudbe! Enak odstotek (%) navedenega popusta se upošteva tudi pri določanju končne cene v primeru sklenitve pogodbe v zmanjšanem obsegu. Popust velja za vse postavke v ponudbi oz. ponudbenem predračunu.

### *Davek na dodano vrednost*

Cene na enoto ne smejo vsebovati davka. **Davek na dodano vrednost se mora prikazati ločeno na koncu v rekapitulaciji ponudbe.**

### *Spreminjanje vsebine ponudbe*

Ponudnik mora izpolniti postavke v obrazcu »Ponudba« in specifikaciji oz. ponudbenem predračunu, takšne, kot so opisane. Nikakršne spremembe posameznih postavk niso dovoljene.

### *Drugo*

1. Če v ponudbeni dokumentaciji ni nikjer določeno, velja ponudba za celotno javno naročilo.

2. Kjer v popisu del ponudnik ne bo vpisal cene na enoto (prazno polje) ali bo vpisal številko 0 ali znesek 0,00, bo naročnik štel, da je ponudnik za predmetno postavko ponudil ceno 0,00 EUR in da bo za tako ceno delo tudi opravil. V kolikor bo ponudnik pri postavki uporabil znak (npr. »-» ali »/» in podobno), bo naročnik štel, da te postavke ne ponuja in bo ponudbo ***izključil***.

### *Neobičajno nizka ponudba*

Naročnik si pridržuje pravico, da v primeru neobičajno nizke cene, ki jo poda ponudnik v svoji ponudbi, pred zavrnitvijo le-te, zahteva pisno obrazložitev take ponudbe ob upoštevanju določil 86. člena ZJN-3.

### *Plačilni pogoji*

Vse poslovanje se vrši v elektronski obliki - izstavitev e-računov.

Naročnik bo svoj del obveznosti plačeval tako, da bo nesporni del e-računa plačal 30. dan od njegovega uradnega prejema v skladu z dinamiko navedeno v tej razpisni dokumentaciji.

Za datum prejema e-računa se šteje datum, ko je izvajalec račun pravilno in z ustreznimi prilogami oddal na UJPnet.

V primeru izvajanja javnega naročila s podizvajalci, ki v skladu z določili drugega in tretjega odstavka 94. člena ZJN-3 zahtevajo neposredna plačila s strani naročnika, so obvezne priloge računu glavnega izvajalca računi podizvajalcev, ki jih je predhodno potrdil glavni izvajalec.

## Finančna zavarovanja - splošno

Ponudnik mora za zavarovanje izpolnitve svoje obveznosti do naročnika naročniku predložiti ustrezna zavarovanja v oblikah, rokih in na način, kot je opredeljeno v tej razpisni dokumentaciji.

Ponudnik mora dokumente zavarovanja predložiti v originalu, v kolikor ni s to razpisno dokumentacijo določeno drugače.

V tem poglavju so opredeljena splošna določila vezana na finančna zavarovanja. Obsegi, veljavnosti, nameni finančnih zavarovanj so opredeljeni v posebnem delu navodil za izdelavo ponudbe.

Vsa zavarovanja, ki jih ponudniki predložijo v okviru ponudbe se ponudnikom vrnejo na podlagi njihove pisne zahteve (lahko elektronsko sporočilo) po pravnomočnosti obvestila o oddaji javnega naročila, razen, če je s to razpisno dokumentacijo določeno drugače.



### *Denarni depozit*

Če je to predvideno v tej razpisni dokumentaciji, mora ponudnik za zavarovanje resnosti ponudbe naročniku nakazati brezobrestni denarni depozit v zahtevani višini.

Brezobrestni depozit se nakaže na Podračun proračuna naročnika Občine Brežice št. SI56 0120 9010 0008 385, odprtega pri Banki Slovenije. Na plačilnem nalogu mora navesti naslednje podatke: namen nakazila: garancija za resnost ponudbe št. \_\_\_\_\_\_\_\_ (*številka ponudbe ponudnika)*, sklic SI00 \_\_\_\_-\_\_\_\_\_ *(številka objave javnega naročila na portalu javnih naročil RS – npr.: 00174-2018)*.

Potrdilo banke o vplačanem depozitu ponudnik po potrebi predloži na poziv naročnika

Brezobrestni denarni depozit se ponudniku vrne na podlagi zahteve ponudnika in sicer v roku sedmih (7) delovnih dni od prejema zahtevka, v katerem mora ponudnik navesti št. TRR, vendar ne pred dokončno pravnomočnostjo odločitve o oddaji predmetnega javnega naročila.

### *Zavarovanje z izvršnico*

Kjer je to predvideno v tej razpisni dokumentaciji, mora ponudnik za zavarovanje svojih obveznosti do naročnika (zavarovanje resnosti ponudbe, zavarovanje dobre izvedbe del oz. odprave napak v garancijski dobi) naročniku predložiti **izvršnico** (lastna priloga ponudnika), ki mora biti unovčljiva do višine in roka opredeljenega v tej razpisni dokumentaciji.

Vzorec izvršnice je sestavni del te razpisne dokumentacije. V kolikor ponudnik uporabi lastno izvršnico, mora biti vsebina le-te identična vzorcu izjave iz te razpisne dokumentacije.

Če besedilo izvršnice ne bo vsebovalo vseh zahtevanih elementov **ali priložena izvršnica ne bo overjena pri notarju ali upravni enoti,** bo naročnik takšne dokumente zavrnil kot neustrezne in ga bo ponudnik moral nadomestiti z ustreznimi (slednje ne velja v primeru zavarovanja resnosti ponudbe). V nasprotnem primeru bo naročnik unovčil finančni instrument za resnost ponudbe oz. dobro izvedbo del.

### *Zavarovanje z garancijo banke ali zavarovalnice*

Vsaka garancija banke ali zavarovalnice (v nadaljevanju: garancija), ki je opredeljena v tej razpisni dokumentaciji, mora biti **brezpogojna, plačljiva na prvi poziv in nepreklicna.**

Naročnik bo sprejel le tiste garancije, za katere veljajo Enotna pravila za garancije na poziv (EPGP), revizija 2010, izdana pri Mednarodni trgovinski zbornici, št. 758.

Naročniku mora biti omogočeno, da garancijo v primeru unovčitve predloži v elektronski obliki in pri banki ali zavarovalnici v Sloveniji.

V garanciji ne sme biti zahteve po predložitvi »Izjave Uprave RS za javna plačila / matične banke upravičenca, da so zahtevek za unovčenje podpisale osebe, ki so pooblaščene za zastopanje«.

Naročnik ne bo sprejemal garancij finančnih inštitucij, ki imajo pri naročniku negativne reference. Izbrani ponudnik mora pred predložitvijo garancije podatek o finančnih inštitucijah z negativnimi referencami pravočasno preveriti pri naročniku. V času objave javnega naročila se na negativni listi naročnika ne nahaja nobena od finančnih inštitucij. V kolikor bo izbrani ponudnik predložil garancijo, ki ne ustreza prej navedenemu kriteriju, bo pomenilo, da je že sklenjena pogodba za izvedbo javnega naročila neveljavna.

Vzorci posameznih vrst garancij so sestavni deli te razpisne dokumentacije. V kolikor ponudnik uporabi predlogo banke ali zavarovalnice, mora biti vsebina le-te identična vzorcu garancij iz te razpisne dokumentacije.

Ponudniki, ki bodo garancije pridobili pri ustanovah iz tujine, morajo h garancijam priložiti ***uradni prevod dokumenta v slovenščino***.

### *Zavarovanje z zadržanjem sredstev*

Če je to v nadaljevanju te razpisne dokumentacije omogočeno, se lahko ponudnik za namene zavarovanja dobre izvedbe javnega naročila odloči za vključitev določila o zadržanju sredstev v pogodbo o izvedbi javnega naročila.

Zadržanje sredstev se vrši na način, da se izplačilo prvih izstavljenih in potrjenih računov zadrži do višine največ 10% pogodbene vrednosti z DDV in sicer do uspešne primopredaje predmeta pogodbe in predaje ustreznih garancijskih listin za odpravo napak v garancijski dobi, če so le-te zahtevane. V zadržanih sredstvih so všteta tudi sredstva, ki jih naročnik zadržuje podizvajalcem, v kolikor so ti vključeni v pogodbo med naročnikom in izvajalcem in tako določi izvajalec.

## Evidenca ponudnikov z negativnimi referencami pri naročniku

Naročnik vodi evidenco ponudnikov, ki imajo pri naročniku **negativne reference**. Za negativne reference se štetje zamuda pri izvedbi del, obračunane pogodbene kazni, unovčeni instrumenti za zavarovanje dobre izvedbe del ali odprave napak v garancijski dobi ali garancij za resnost ponudbe, izvajanje del s podizvajalci, čeprav je izvajalec v ponudbeni dokumentaciji zagotavljal, da podizvajalcev ne bo imel in za uvedbo podizvajalcev ni podal opravičljivega oz. za naročnika sprejemljivega razloga, zamenjava v pogodbi določenega podizvajalca brez soglasja naročnika, neredno plačevanje izvedenih del svojim podizvajalcem ali drugim izvajalcem (npr. kooperantom), nekakovostna izvedba del, nepravočasno izstavljanje situacij, neupoštevanje dogovorov na gradbišču, nepravočasna dostava bančnih ali drugih garancij, neizpolnjevanje obveznosti do naročnika, neustrezna ali neuspešna odprava napak (reklamacije) v garancijski dobi, ne sklenitev pogodbe z naročnikom, ko je bil ponudnik obveščen, da je njegova ponudba sprejeta in v ostalih primerih, ki so navedeni v razpisni dokumentaciji. Vse navedeno velja za naročila, ki jih je ponudnik izvajal za naročnika.

O uvrstitvi v naročnikovo evidenco ponudnikov negativnimi referencami je posamezni ponudnik pisno obveščen ob nastanku dogodka iz prejšnjega odstavka. V obvestilu naročnik navede tudi čas trajanja negativne reference, ki pa ne more biti daljša, kot jo sicer določa ZJN-3 v 112. členu.

## Izključitveni kriteriji

Naročnik bo iz postopka izključil ponudbe v skladu z določili ZJN-3 ter v skladu z določili te razpisne dokumentacije.

Vsaka ponudba, ki jo sprejme naročnik po roku za predložitev ponudb, navedenem v tej razpisni dokumentaciji, se po končanem odpiranju zaprta vrne ponudniku.

## Odločitev in obvestilo o oddaji javnega naročila



### *Odločitev*

Naročnik bo v petih dneh po končanem preverjanju in ocenjevanju ponudb vse ponudnike obvestil o sprejeti odločitvi glede oddaje javnega naročila.

Odločitev o oddaji javnega naročila bo predvidoma izdana v roku 30 (tridesetih) dni, ki prične teči naslednji dan po javnem odpiranju ponudb, oz. ne pozneje, kot je določeno v tretjem odstavku 90. členu ZJN-3.

### *Obvestilo*

**Naročnik bo odločitev objavil na Portalu javnih naročil.** Odločitev se šteje vročena vsem kandidatom in ponudnikom z dnem objave na Portalu javnih naročil.

**Naročnik ponudnike opozarja, da so sami dolžni spremljati objave odločitev na Portalu javnih naročil (**[**www.enarocanje.si**](http://www.enarocanje.si)**).**

## Sklenitev pogodbe in sprememba pogodbe



### *Sklenitev pogodbe*

Naročnik bo najugodnejšega ponudnika pozval k podpisu pogodbe, katere vsebina je v skladu z določili vzorca pogodbe iz te razpisne dokumentacije, predvidoma najpozneje v sedmih (7) delovnih dneh od pravnomočnosti odločitve o oddaji javnega naročila.

V kolikor izbrani ponudnik podpisane pogodbe naročniku ne vrne najpozneje v sedmih (7) delovnih dneh od prejema pogodbe v podpis, lahko naročnik sklepa, da ponudnik od podpisa pogodbe odstopa.

### *Ničnost pogodbe*

Sklenjena pogodba je nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: Pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

### *Sprememba pogodbe brez novega postopka*

Pogodba se v teku izvajanja lahko spremeni brez novega postopka javnega naročanja, v primerih, kot jih določa ZJN-3 v 95. členu.

### *Sprememba pogodbe s postopkom s pogajanji brez predhodne objave*

Naročnik si v fazi izvajanja pogodbe na podlagi predmetnega javnega naročila v skladu z določili ZJN-3 pridržuje pravico do izvedbe postopka s pogajanji brez predhodne objave z obstoječim izvajalcem, v kolikor bo tekom izvajanja pogodbe nastopila potreba po novih gradnjah, storitvah oz. nabavah, ki so predmet javnega naročila, ki pomenijo ponovitev podobnih gradenj, storitev oz. dobav in so te dodatne gradnje, storitve oz. dobave v skladu z osnovnim javnim naročilom.

### *Negativne reference*

Naročnik si pridružuje pravico odpovedati pogodbo izvajalcu, ki bo kršil pogodbena določila. Takemu izvajalcu bo naročnik onemogočil sodelovanje na ostalih javnih razpisih naročnika v naslednjih treh letih.

## Zaupnost podatkov in postopka

Podatki, ki jih bo ponudnik pravilno označil za zaupne oz. kot poslovno skrivnost, bodo uporabljeni samo za namene postopka javnega naročanja in ne bodo dostopni nikomur izven pooblaščenih oseb naročnika, ki so vključene v postopek predmetnega javnega naročila.

Kot zaupno oz. poslovno skrivnost lahko ponudnik označi dokumente ali dele dokumentov, ki vsebujejo podatke, pa ti niso vsebovani v nobenem javnem registru ali drugače javno dostopni, ter druge poslovne podatke, ki izpolnjujejo zahteve za poslovno skrivnost v skladu z Zakonom o poslovni skrivnosti (Uradni list RS, št. 22/19). Ponudnik mora v tem primeru ali predložiti sklep o varovanju poslovne skrivnosti ali na drug nedvoumen način označiti dokumente ali dele dokumentov ali podatke, ki jih ponudnik šteje za zaupne oz. poslovno skrivnost.

Naročnik bo kot zaupne oz. poslovno skrivnost obravnaval tiste dokumente v ponudbeni dokumentaciji, ki bodo opredeljeni v sklepu o varovanju podatkov oz. jih bo ponudnik kot zaupne oz. poslovno skrivnost označil na drug nedvoumen način.

Naročnik opozarja ponudnike, da so na podlagi drugega odstavka 35. člena ZJN-3, javni podatki specifikacije ponujenega blaga, storitev ali gradenj, količine iz te specifikacije, cene na enoto, vrednosti posameznih postavk, skupna vrednost ponudbe ter vsi tisti podatki, ki vplivajo na razvrstitev ponudbe v okviru drugih meril.

## Pravno varstvo

Zahtevek za revizijo lahko v skladu z Zakonom o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13, 90/14 - ZDU-1l, 95/14 - ZIPRS1415-C, 96/15 - ZIPRS1617, 80/16 - ZIPRS1718 , 60/17 in 72/19, 95/23 - ZIUOPZP, 131/23 – ZORZFS; v nadaljevanju: ZPVPJN) vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se razen v primeru četrtega odstavka 25. člena ZPVPJN vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Zahtevek za revizijo se vloži preko sistema eRevizija (https://www.portalerevizija.si).

Taksa znaša 2.000,00 EUR in se plača na ustrezen podračun, ki je v skladu s predpisom, ki ureja podračune ter način plačevanja obveznih dajatev in drugih javnofinančnih prihodkov, odprt pri Banki Slovenije za namen plačila taks za predrevizijski in revizijski postopek - SI56 0110 0100 0358 802. Vlagatelj mora zahtevku za revizijo priložiti potrdilo o plačilu takse.